Henry Kirwa

Henry Kiprono Kirwa (født 4. mai 1973) er en kenyansk handicapidrettsutøver, som konkurrerer i friidrett. Han konkurrerer i klassen T12, som er en klasse for synshemmede utøvere. Hans fremste internasjonale meritt er gull på 1500, 5000 og 10.000 meter ved Paralympiske sommerleker 2008. Han ble paralympisk mester på 5000 meter også i 2016. 

I 2009 ble han kåret til Årets person av FN Kenya (2009 United Nations in Kenya Person of the Year).

Bakgrunn 
Kirwa er synshemmet, og begynte med friidrett i 1997. Han har to brødre som også driver med friidrett.

Idrettskarriere 
2008
Kiraw deltok ved Paralympiske sommerleker 2008 i Beijing, der han fikk tre gullmedaljer - han vant både 1500 meter (T13), 5000 meter (T13) og 10.000 meter (T12). På 5000 meter satte han ny verdensrekord i klassen sin, med 14:24,02. 

2011
Han deltok ved Para-VM i friidrett 2011. Der kom han på 2.-plass på 1500 meter, bak tunisiske Abderrahim Zhiou. Han fikk også sølv på 5000 meter, der Zhiou vant. På 4 x 100 meter stafett ble Kenya diskvalifisert. 

2012
Han deltok igjen ved Paralympiske sommerleker 2012 i London der han fikk bronse på 5000 meter i klassen T12. Han satte der personlig rekord med tiden 14:20,76. Han deltok også på 1500 meter, der han kom på 5.-plass. Også der satte han personlig rekord, med tiden 4:13,53. Han var landets flaggbærer ved åpningsseremonien. 

2016
Ved Paralympiske sommerleker 2016 i Rio de Janeiro vant han både 5000 meter i klassen T12/13, foran hhv. El Amin Chentouf og Bilel Aloui, der han forbedret sin personlige rekord til 14:17,32. Han fikk bronse på 1500 meter, bak Abdellatif Baka og Tamiru Demisse, med ny personlig rekord på 3:49,59.

Referanser

Eksterne lenker 
  Profil og resultater hos IPC
  Rio 2016 - Henry Kirwa (arkivert)
  London 2012 - Henry Kirwa (arkivert)

Kenyanske handikappidrettsutøvere
Kenyanske friidrettsutøvere
Deltakere for Kenya under Paralympiske sommerleker 2016
Deltakere for Kenya under Paralympiske sommerleker 2012
Deltakere for Kenya under Paralympiske sommerleker 2008
Paralympiske mestere for Kenya
Paralympiske bronsemedaljevinnere for Kenya